**Ministru kabineta noteikumu projekta**

**„Par Latvijas Republikas pievienošanos Eiropas Padomes Paplašinātajam daļējam nolīgumam par Eiropas Kultūras ceļiem” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Par Latvijas Republikas pievienošanos Eiropas Padomes Paplašinātajam daļējam nolīgumam par Eiropas Kultūras ceļiem” (turpmāk – Projekts) mērķis ir nodrošināt Latvijas Republikas pievienošanos Eiropas Padomes Paplašinātajam daļējam nolīgumam par Eiropas Kultūras ceļiem, kas apstiprināts ar Eiropas Padomes Ministru komitejas 2013.gada 18.decembra Rezolūciju CM/Res(2013)66, ar ko apstiprina Paplašinātā daļējā nolīguma par kultūras ceļiem (*EPA*) izveidi (*Resolution CM/Res(2013)66 confirming the establishment of the Enlarged Partial Agreement on Cultural Routes (EPA)*) (turpmāk – Nolīgums) kā oficiālai dalībvalstij. Latvijas pievienošanās Nolīgumam paredzēta 2019.gadā, nodrošinot regulāru ikgadēju dalības iemaksu 5 125 *euro* apmērā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Kultūras ministrijas un Nacionālās kultūras mantojuma pārvaldes iniciatīvas, pamatojoties uz Ministru kabineta iekārtas likuma 31.panta pirmās daļas 2.punktu, kā arī saskaņā ar Likumu par budžetu un finanšu vadību. Atbilstoši Nolīguma 2.1.pantam jebkura Eiropas Padomes dalībvalsts vai Eiropas Kultūras konvencijas līgumslēdzēja puse, kā arī jebkura Eiropas Savienības dalībvalsts var pievienoties Nolīgumam, iesniedzot paziņojumu Eiropas Padomes ģenerālsekretāram. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras pieminekļu aizsardzība ir likumā „Par kultūras pieminekļu aizsardzību” noteiktā pasākumu sistēma, kas nodrošina kultūrvēsturiskā mantojuma saglabāšanu un ietver tā uzskaiti, izpēti, praktisko saglabāšanu, kultūras pieminekļu izmantošanu un to popularizēšanu. Valsts pārvaldi kultūras pieminekļu aizsardzībā un izmantošanā nodrošina Ministru kabinets, un to īsteno Nacionālā kultūras mantojuma pārvalde, kas ir kultūras ministra pakļautībā esoša tiešās pārvaldes iestāde.1987.gadā Eiropas Padome izveidoja Eiropas Kultūras ceļu programmu, lai sabiedrībai, ceļojot telpā un laikā, demonstrētu, kā dažādu valstu kultūra un kultūras mantojums sniedz pienesumu kopīgajam Eiropas mantojumam (turpmāk – Eiropas Kultūras ceļu programma). Eiropas Kultūras ceļu programma praksē ievieš Eiropas Padomes pamatprincipus: cilvēktiesības, demokrātiju, kultūras daudzveidību, identitāti, dialogu, savstarpēju saziņu un bagātināšanos, pārkāpjot valstu un gadsimtu robežas.Nolīguma nolūks ir veicināt ciešāku Eiropas Padomes dalībvalstu sadarbību un sniegt ieguldījumu Eiropas identitātes un pilsoniskuma popularizēšanā, izmantojot zināšanas un izpratni par Eiropas kopējo mantojumu, un kultūras saikņu un dialoga attīstīšanā gan Eiropā, gan citās valstīs un reģionos. Tā mērķis ir veidot kopīgu kultūrtelpu, izstrādājot kultūras ceļus, lai veicinātu izpratnes veidošanu par mantojumu, izglītību, sakaru tīkliem, kvalitatīvu un ilgtspējīgu pārrobežu tūrismu, kā arī citām saistītām aktivitātēm.Šobrīd Nolīgumam pievienojušās 32 valstis (tajā skaitā Lietuva, Polija, Somija, Norvēģija, Francija, Vācija u.c.) un apstiprināti 33 Eiropas Kultūras ceļu programmas kultūras ceļi. Eiropas Kultūras ceļu programmas iniciatīva nav tikai materiālais mantojums, tā aptver gan kultūru, gan tūrismu kopumā, piemēram, Eiropas Mocarta ceļš, Eiropas vīnu ceļš vai Olīvu ceļš.Latvijas būtiskākais ieguldījums un intereses ir saistītas ar tādiem Eiropas Kultūras ceļu programmas ceļiem, kā, piemēram, Hanzas ceļš, Jūgendstila ceļš, Vikingu ceļš, Eiropas Ebreju mantojuma ceļš. Atsevišķi Latvijas objekti jau šobrīd ir iesaistījušies Eiropas Kultūras ceļu programmas Jūgendstila un Hanzas ceļos. Interesi par iesaistīšanos Eiropas Kultūras ceļu programmas iniciatīvā, iekļaujoties jau esošajos maršrutos, vai izstrādājot un piedaloties jaunu maršrutu izstrādē, Latvijā izrādījušas vairākas nevalstiskās organizācijas.Pievienojoties Nolīgumam, Latvija demonstrētu valsts īpašu interesi par Eiropas Kultūras ceļu programmas nozīmi Eiropas vienotās idejas stiprināšanā, kā arī radītu iespēju sekot Eiropas Kultūras ceļu programmas projektu attīstībai, lai gadījumos, kad kāda tēma skar Latvijas vēsturi, tās atspoguļojums būtu pilnvērtīgs un objektīvs.Jau šobrīd Latvijas kā Eiropas Kultūras konvenciju parakstījušās valsts pārstāvjiem ir tiesības iesaistīties Eiropas Kultūras ceļu programmā, kā arī ieinteresētiem kultūras un tūrisma nozares pārstāvjiem piedalīties Kultūras ceļu konsultatīvajā forumā (*Cultural Routes Advisory Forum*).Kļūstot par Nolīguma dalībvalsti, tās pārstāvjiem būs tiesības piedalīties visu ar Kultūras ceļiem saistītu lēmumu pieņemšanā, piekļūt Eiropas Kultūras ceļu programmas dokumentācijai, tiesības piedalīties ikgadējā valdes sanāksmē un Statūtu komitejas sanāksmē, kā arī Eiropas Kultūras ceļu programmas forumos, kas pulcē jomas profesionāļus. Kā dalībvalstij Latvijai būs tiesības piedalīties regulārajā trīsgades Eiropas Kultūras ceļu programmas novērtējuma veikšanā, kā arī piedalīties lēmumu pieņemšanā par jaunu kultūras ceļu izveidi.Ņemot vērā Eiropas Kultūras ceļu programmas sniegto ieguldījumu Eiropas piederības izjūtas stiprināšanā un izpratnes veicināšanā par Eiropas vēsturi un kultūras mantojumu, pievienošanās Nolīgumam apliecinās Latvijas kultūras mantojuma piederību vienotajai Eiropas kultūras telpai un veicinās tās popularizēšanas iespējas.Pievienošanās Nolīgumam sniedz būtiskas iespējas tūrisma nozares attīstībai, jaunu sadarbības platformu veidošanai, kultūras matojuma vērtību izpratnei un zināšanu nodošanai, sasaistot dabas un kultūras vērtības. Tas vienlaikus veicinās kultūras mantojuma un tūrisma nozares ciešāku sadarbību.Ņemot vērā minēto, Kultūras ministrija ierosina Latvijai pievienoties Nolīgumam 2019.gadā. Vairumā gadījumu valstīs, kas pievienojušās Nolīgumam (Lietuva, Somija, Horvātija, Luksemburga, Grieķija, Monako, Itālija, Turcija, Norvēģija u.c.), Eiropas Kultūras ceļu koordinators ir Kultūras ministrija. Kultūras ministrija ir uzaicinājusi tās pārraudzībā esošo tiešās pārvaldes iestādi, kas īsteno valsts politiku kultūras pieminekļu aizsardzības jomā – Nacionālo kultūras mantojuma pārvaldi veikt nepieciešamās darbības Latvijas dalības nodrošināšanai Eiropas Kultūras ceļu programmā. Ņemot vērā minēto, Eiropas Kultūras ceļu programmas koordinatora uzdevumus Latvijā veiks Nacionālā kultūras mantojuma pārvalde.Nacionālajai kultūras mantojuma pārvaldei pēc Latvijas pievienošanās Nolīgumam katru gadu būs jāveic iemaksa Eiropas Padomes Ģenerālsekretariātā 5 125 *euro* apmērā. Nacionālajai kultūras mantojuma pārvaldei 2019.gadā un turpmākajos gados nav ieplānoti papildu finanšu līdzekļi biedru naudai ekonomiskās klasifikācijas kodā – 7700 starptautiskā sadarbība, saistībā ar minēto iemaksu palielināšanos. Lai Nacionālā kultūras mantojuma pārvalde 2019.gadā un turpmākajos gados varētu nodrošināt Latvijas Republikas dalības iemaksu Eiropas Padomes Ģenerālsekretariātā, nepieciešana apropriācijas pārdale Kultūras ministrijas budžeta programmas 21.00.00 „Kultūras mantojums” esošo līdzekļu ietvaros, samazinot izdevumus precēm un pakalpojumiem 5 125 *euro* apmērā un attiecīgi palielinot izdevumus starptautiskajai sadarbībai. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā kultūras mantojuma pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, nevalstiskās organizācijas, tūrisma, mantojuma un kultūras jomas organizācijas un citi subjekti saskaņā ar Nolīguma 5.1.pantu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nolīgums tiks īstenots no Kultūras ministrijai piešķirtajiem budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|

|  |  |  |
| --- | --- | --- |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Starptautisks termiņš normatīvā akta pieņemšanai nav noteikts. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

**2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei**

|  |  |
| --- | --- |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Padomes Ministru komitejas 2013.gada 18.decembra rezolūcija CM/Res(2013)66, ar ko apstiprina Paplašinātā daļējā nolīguma par kultūras ceļiem (*EPA*) izveidi *(Resolution CM/Res(2013)66 confirming the establishment of the Enlarged Partial Agreement on Cultural Routes (EPA))*.Pievienojoties Nolīgumam, Latvija vienlaikus pilda saistības, ko uzņēmusies, pievienojoties Eiropas Padomes vispārējai konvencijai par kultūras mantojuma vērtību sabiedrībai (Faro, 2005), Eiropas Konvencijai arheoloģiskā mantojuma aizsardzībai (Valetta, 1992), Konvencijai Eiropas Arhitektūras mantojuma aizsardzībai (Granāda, 1985) un Eiropas Ainavu konvencijai (Florence, 2000). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Pievienojoties Nolīgumam, papildus ikgadējai dalības maksai, Latvijas minimālā atbildība ir dalība ikgadējās valdes sanāksmēs Luksemburgā, kā arī Statūtu komitejas sanāksmē Strasbūrā. Latvijai tiek dotas daudz lielākas iespējas piekļūt visai ar Eiropas Kultūras ceļu programmas iniciatīvu saistītai informācijai, kā arī aktīvi veicināt Kultūras ceļu attīstību Latvijā. | Projekta sākotnējās ietekmes novērtējuma ziņojuma (anotācijas) I sadaļas 2.punkts. Projekta izpildi nodrošinās un Latviju Eiropas Kultūras ceļu programmā pārstāvēs Nacionālā kultūras mantojuma pārvalde, nepieciešamības gadījumā sadarbojoties ar citām ieinteresētajām institūcijām.  | Nacionālā kultūras mantojuma pārvalde nodrošinās Nolīguma saistības pilnībā. Ar Projektu uzņemtās saistības tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Latvijas pievienošanās Nolīguma nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, Vidzemes tūrisma asociācijai sadarbībā ar Eiropas Kultūras tūrisma tīkla organizāciju *(European Cultural Tourism Network (ECTN))* (turpmāk – Tūrisma tīkla organizācija) 2017.gada 16.novembrī rīkojot Eiropas Savienības un Eiropas Reģionālās attīstības fonda Eiropas teritoriālās sadarbības (ETS) programmas INTERREG EUROPE projekta „Kultūras maršruti kā ieguldījums izaugsmei un nodarbinātībai” (projekts *Cult-RInG*) ietvaros finansēto starptautisko semināru „Esošo kultūras ceļu izvērtējums un ieteikumi piedāvāto jaunu ceļu attīstībai” (*Assessment of existing Cultural Routes and lessons for the development of proposed new Routes*). 2018.gada 13.decembrī minētā projekta ietvaros notika starptautisks seminārs „Kultūras ceļi un tūrisma attīstība”, kurā atkārtoti tika uzsvērta nepieciešamība Latvijai iegūt balsstiesības Eiropas Kultūras ceļu procesu tiešākai ietekmēšanai.Tūrisma tīkla organizācija ir starptautiska nevalstiska organizācija, Eiropas Kultūras mantojuma alianses biedrs. Latviju Tūrisma tīkla organizācijā pārstāv Vidzemes tūrisma asociācija. Seminārā piedalījās Vidzemes tūrisma asociācijas, Nacionālā kultūras mantojuma pārvaldes, Latvijas Investīciju un attīstības aģentūras un Vidzemes Augstskolas pārstāvji, kā arī dalībnieki no Grieķijas, Kipras, Itālijas, Zviedrijas, Maķedonijas un Portugāles.Semināra rīkotāju mērķis bija vērst valsts pārvaldes un ministriju uzmanību uz to, cik daudz ir izdarīts Eiropas Kultūras ceļu programmā, kā arī veicināt Latvijas iesaistīšanos Eiropas Kultūras ceļu institūta *(European Institute of Cultural Routes)*, kas atrodas Luksemburgā, atbalstītajā Eiropas Kultūras ceļu programmā kā oficiālai dalībvalstij, kas būtu lieliska iespēja dalībai gan esošo Eiropas Kultūras ceļu programmas maršrutu attīstībā, gan Eiropas Kultūras ceļu maršrutu paplašināšanā, kā arī jaunu Eiropas Kultūras ceļu maršrutu izveidošanā. |
| 2. | Sabiedrības līdzdalība projekta izstrādē | Aktīvu interesi par nepieciešamību Latvijai pievienoties Nolīgumam, ņemot vērā zināmas iestrādnes par iespējamiem jauniem Eiropas Kultūras ceļiem, ir paudusi Vidzemes tūrisma asociācija, kuras vadītājs Raitis Sijāts vienlaikus ir arī Tūrisma tīkla organizācijas prezidents. Pirmās diskusijas un aicinājums Latvijai pievienoties Nolīgumam izskanēja Vidzemes tūrisma asociācijas sadarbībā ar Tūrisma tīkla organizāciju 2017.gada 16.novembrī rīkotajā starptautiskajā seminārā „Esošo kultūras ceļu izvērtējums un ieteikumi piedāvāto jaunu ceļu attīstībai” (*Assessment of existing Cultural Routes and lessons for the development of proposed new Routes*). Savukārt atkārtotu apstiprinājumu Vidzemes tūrisma asociācijas ieinteresētībā Latvijai pievienoties Nolīgumam Nacionālā kultūras mantojuma pārvalde saņēma elektroniskā pasta vēstulēs 2018.gada 21.jūnijā un 16.jūlijā. |
| 3. | Sabiedrības līdzdalības rezultāti | Tūrisma tīkla organizācija un Vidzemes tūrisma asociācija atbalsta Projekta virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Nacionālā kultūras mantojuma pārvalde, Finanšu ministrija, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Dambis 67213113

Juris.Dambis@mantojums.lv